સંસદની કાર્યવાહી ખોરવવા બદલ ભાજપ હાઈકમાન્ડે કોંગ્રેસ સામે દેશભરમાં ધરણાં-ઉપવાસનું શસ્ત્ર ઉગામ્યું છે. જેના અનુસંધાનમાં આજે અમદાવાદમાં લાલ દરવાજા પાસે આવેલા જિલ્લા પંચાયતની સામે સમિયાણો બાંધીને ભાજપ દ્વારા ઉપવાસ કરવામાં આવ્યા હતા. અહીં દરેક ઉપવાસીઓને ફાઈવ સ્ટાર સુવિધામાં મિનરલ વોટર રાખવામાં આવ્યું હતું અને કાર્યકરોની ઠંડક મળે એ માટે કૂલર રાખવામાં આવ્યા હતા. તો મુખ્યમંત્રી વિજય રૂપાણીના પત્ની અંજલી રૂપાણી પણ આ ઉપવાસમાં જોડાયા હતા. કૂલર અને મિનરલ વોટરનો સિનેરિયો આખા ગુજરાતમાં જોવા મળ્યો હતો.